OpenLLM-France/wikimedia huggingface dataset:
# Recueil des lettres missives de Henri IV/1579/30 juillet ― Au roy, mon souverain seigneur

| ◄ | précédente | Henri IV Lettres missives 1579 | suivante | ► |
Cop. – Biblioth. de Tours, ancien manuscrit des Carmes, coté M, n$^o$ 50, Lettres historiques, p. 2. Communiqué par M. le préfet.
Monseigneur, J’ay choisy le sieur de [Lezignan] pour vous faire entendre ce qui s’est passé en l’assemblée qui a esté faicte en ceste ville, en laquelle je puis vous asseurer n’avoir esté rien traicté que pour le bien de vostre service et entretenement de voz edicts, à l’observation desquels mes actions ont tousjours tendu. Il vous presentera aussy de ma part les plainctes de ceulx de la religion reformée et les contraventions à l’edict de paix qui se font en plusieurs endroicts de vostre Royaulme ; vous suppliant trez humblement, Monseigneur, y faire pourveoir à bon escient, et croire que je n’ay esté meu à recevoir lesdictes plainctes que pour avoir cogneu estre trez necessaire pour le bien de vostredict service, auquel je porte toute la sincerité et parfaicte affection quy s’y peut attendre d’un vostre trez humble subject et serviteur : vous suppliant trez humblement, Monseigneur, faire certain et asseuré estat que je n’ay vie ne biens en ce monde qui ne soit desdié pour vostre service et le repos de ce Royaulme, comme j’ay donné charge audict de [Lezignan] vous faire entendre. Sur lequel me remectant, je prieray le Createur vous donner, Monseigneur, en parfaicte santé, trez heureuse et longue vie. De......
* ↑ Voyez la lettre précédente et les deux suivantes.
* ↑ Idem.
# Recueil des lettres missives de Henri IV/1579/30 avril ― À mon cousin monsieur le mareschal Danville

| ◄ | précédente | Henri IV Lettres missives 1579 | suivante | ► |
Orig. – B. R. Fonds Béthune, Ms. 8848, fol. 77 recto.
À MON COUSIN MONS$^R$ LE MARESCHAL DANVILLE.
Mon Cousin, Desirant que l’exercice de la Religion soit continué en la ville de Montaignac, suivant la priere et requeste que l’assemblée des Esglises m’a faict, laquelle je trouve trés-juste et racionnable, je vous ay bien voulu escrire la presente pour vous prier de bien affectueusement la leur vouloir accorder, sans vous arrester à ce qu’aulcuns pourroient alleguer l’absence du ministre, ce qui ne leur doibt prejudicier non plus que s’il eust esté malade, attendu qu’ils n’ont cessé de faire les prieres publiques, tenir leur consistoire et faire tous aultres actes concernant ledict exercice de la Religion, qui par ce moyen ne leur doibt estre osté. À quoy m’asseurant que vous y aurés esgard, je ne vous feray plus longue lettre, sinon pour prier Dieu,
Mon Cousin, vous donner, en santé, bonne et longue vie. De Mazeres, ce xxxe jour d’apvril 1579.
# Recueil des lettres missives de Henri IV/1579/24 septembre ― À mon cousin monsieur le mareschal de Montmorency

| ◄ | précédente | Henri IV Lettres missives 1579 | suivante | ► |
Orig. – B. R. Fonds Béthune, Ms. 8833, fol. 10 recto.
Mon Cousin, Le desir que J’ay de veoir les subjects du Roy mon seigneur jouir d’un asseuré repos, et les intentions de Sa Majesté bien suivies de tous ceulx de l’une et l’aultre religion, faict que j’envoie le s$^r$ de Corné en quelques villes de vostre gouvernement où ceulx de la Religion sont en plus grand nombre, pour leur faire clairement entendre mon affection au bien de la paix, afin qu’un chascun se contienne, suivant l’edict de Sa Majesté et articles de conference, estant, extremement marry de voir la corruption de ce siecle, telle que plusieurs se licentient à tout mal, et, sans respecter l’aucthorité des grandz, font des entreprinses d’eulx mesmes, continuent les courses et plusieurs actes d’hostilité, comme si nous estions en la guerre ouverte. Je mande à ceulx des dictes villes d’empescher qu’aulcunes assemblées de gens avecques armes se fassent en icelles, ny qu’elles servent de refuge à ceulx qui commectent ces meschancetez, la tolerance desquelles nous amene en fin une inevitable ruine ; vous priant de croire, mon Cousin, que ceste seule consideration du service du Roy et soulaigement de ses subjects me pousse d’envoyer es dictes villes, ores qu’elles soient dans la province que vous commandés. Et sur ceste verité, je prie le Createur vous tenir, mon Cousin, en sa saincte et digne garde. De Nerac, ce xxiiije de septembre 1579.
# Recueil des lettres missives de Henri IV/1579/26 décembre ― Au roy, mon souverain seigneur

| ◄ | précédente | Henri IV Lettres missives 1579 | suivante | ► |
Orig. – B. R. Fonds Béthune, Ms. 8833, fol. 38 recto.
Monseigneur, J’ay, ces jours passez, à la priere et requeste des habitans de la ville de Perigueux, commis au gouvernement d’icelle le baron de Salignac au lieu et en la place du s$^r$ de Vivans ; estimant que l’aurés plus agreable que un aultre, comme la Royne vostre mere l’a desclaré, et que, pour estre du pays, estimé par la noblesse et les catholiques mesmes, gentilhomme d’honneur et de vertu, il se sçaura dignement et avec toute doulceur acquitter d’une telle charge, laquelle neantmoins il a cy devant refusée, et s’en est voulu excuser. Toutesfois j’ay tant faict qu’il l’a acceptée. Estant desliberé se rendre dans peu de jours en dicte ville, pour y faire restablir le siege de la justice, et rentrer les catholiques qui en sont absens. Mais d’aultant qu’il luy conviendra faire de la despence, et qu’il ne sçauroit s’y maintenir sans grands frais, m’ayant demandé appointemens, je l’ay remis à ce qu’il vous plaira en ordonner ; et vous en ay bien voulu escrire la presente, pour vous supplier tres humblement, Monseigneur, luy pourveoir sur ce, selon que sa qualité et telle charge meritent ; aultrement il ne peut y entrer, comme il m’a desclaré. Et du tant qu’en y laissant entrer les catholiques, qui sont pour le moins mille ou douze cens personnes, la force qui y est du present, qui n’est que de soixante six soldats, est foible ; il ne pourroit y estre en telle seureté qu’il convient, s’il ne vous plaisoit luy parfaire jusques au nombre de cent, qui n’est que trente de creue. En quoy me semble qu’il a trés grande et aparente raison, tant pour ce que le nombre de ceulx des habitans sera plus grand, que pour ce qu’il les descharge de toute garde, comme j’estime que c’est pour le mieulx, et pour eviter à toutes querelles et divisions. J’espere, Monseigneur, que recepvrés contentement de son service. Qui faict que je redoubleray ceste trés humble requeste, que ce soit vostre bon plaisir luy accorder son dict appointement et la dicte creue de trente soldats. Et sur ce, aprés vous avoir trés humblement baisé les mains, je prieray Dieu, Monseigneur, vous donner, en trés parfaicte santé, trés longue et trés heureuse vie. De Nerac, ce xxvje de decembre 1579.
Monseigneur, Laborie, lieuctenant criminel de Perigueux, qui est catholique, et qui a esté fort ruiné par les guerres, a affaire à Vostre Majesté pour son particulier. Je la supplie trés humblement de l’avoir pour recommandé, d’aultant mesme qu’il est employé à remettre et retablir les catholiques selon vostre intention.
# Recueil des lettres missives de Henri IV/1579/2 février ― À Forget

| ◄ | précédente | Henri IV Lettres missives 1579 | suivante | ► |
1579. — 2 février.
Orig. – Arch. de la famille Forget de Fresne. Communication de M. le chevalier Artaud de Montor, membre de l’Institut, allié de la famille Forget.
À FORGET,
Forget, je vous feray tenir des blancz par une autre voie, pour recouvrer ma pension de ceste année. Je vous prie cependant la solliciter et avancer en cela ce que vous pourrez, attendant celuy que je vous envoyeray à ceste fin. Je vous envoye aussi des memoires pour mon admiraulté, sur lesquelz vous regarderez semblablement à retirer l’expedition qui me sera necessaire. J’attends de vous les expeditions que je vous ay recommandées et dont je vous ay escript par cy devant ; comme aussi je desire que, par toutes les voies seures et commodes, vous me tenez adverty des nouvelles de delà et de ce qui s’y passe. Vous priant derechef que, plus tost que pourrez, vous m’envoyez les dites expeditions, et usant de vostre diligence et affection accoustumées en tout ce qui touchera le bien de mes affaires et service. Sur ce, je prieray Dieu vous tenir, Forget, en sa saincte et digne garde.
De Nerac, le ije febvrier 1579.
# Recueil des lettres missives de Henri IV/1579/30 juillet ― À Monsieur, frère du roy

| ◄ | précédente | Henri IV Lettres missives 1579 | suivante | ► |
Cop. – Biblioth. de Tours, ancien manuscrit des Carmes, coté M, n$^o$ 50, Lettres historiques, p. 4. Communiqué par M. le préfet.
Monsieur, Je me sens si obligé de l’honneste demonstration d’amitié qu’il vous a pleu me faire par le retour de [M. de Lezignan], qu’il ne sera jour de ma vie que je n’essaye de vous tesmoigner l’estime que je fais de vostre bonne grace, et le desir que j’ay que vous preniez aultant d’asseurance de mon affection et bonne volonté à vostre service comme elle est parfaicte et sincere, ainsi que j’ay commandé audict s$^r$ de [Lesignan] vous faire plus particulierement entendre, l’envoyant vers le Roy mon seigneur, pour l’esclaircir et asseurer qu’il ne s’est rien traicté en l’assemblée qui a esté faicte en ceste ville que pour le bien de son service, et aussy pour luy presenter de ma part les plainctes de ceulx de la Religion, et supplier trez humblement Sa Majesté leur y pourveoir. À quoy je vous supplie aussi, Monsieur, vouloir ayder, afin que l’on puisse voir les vrais effects de ceste paix par l’establissement d’un asseuré repos ; et de ma part je n’y espargneray vie ne biens, non plus que pour vostre particulier service quand j’auray ce bien d’y estre employé. Je suis bien esbahi des façons dont a usé à Saluce le mareschal de Bellegarde, et ay envoyé le baron de ........ vers ceulx de la religion de Daulphiné pour se retirer des intelligences qu’ils pourroient avoir avec luy. Vous suppliant bien humblement de croire que je n’obmettray chose de ce que je penseray propre pour le service du Roy mon seigneur, bien et repos de ce Royaulme, et vostre particulier. Et en ceste verité je prie le Createur, après vous avoir trez humblement baisé les mains, vous donner, Monsieur, en parfaicte santé, trés heureuse et longue vie.
# Panurge

* Panurge
* Journal Parisien illustré
| Liste alphabétique des articles traités | Liste alphabétique des auteurs | Sites externes contenant les fac-similés de ce titre |

## 1883

28 janvier
* La Toux par Guy de Maupassant
# Pantoum négligé

* Pantoum négligépoème de Paul Verlaine

## Éditions

Éditions en français :
* Pantoum négligé (1884, publié dans Jadis et naguère)
* Pantoum négligé (1891, publié dans Jadis et naguère)
* Pantoum négligé (1902, publié dans Jadis et naguère)
# Pantomime

* Pantomimepoème de Paul Verlaine« Pierrot, qui n’a rien d’un Clitandre, »

## Éditions

Éditions en français :
* Pantomime (1891, publié dans Fêtes galantes)
* Pantomime (1902, publié dans Fêtes galantes)
# Quiconque a peint Amour, il fut ingenieux
### I

Quiconque a peint Amour, il fut ingenieux,
Non le faisant enfant chargé de traicts et d’ailes,
Non luy chargeant les mains de flames eternelles,
Mais bien d’un double crespe enveloppant ses yeux.
Amour hait la clarté, le jour m’est odieux :
J’ay, qui me sert de jour, mes propres estincelles,
Sans qu’un Soleil jaloux de ses flames nouvelles
S’amuse si long temps à tourner dans les cieux.
Argus regne en Esté, qui d’une œillade espesse
Espie l’amoureux parlant à sa maistresse.
Le jour est de l’Amour ennemy dangereux.
Soleil, tu me desplais : la nuict m’est bien meilleure :
Pren pitié de mon mal, cache toy de bonne heure :
Tu fus, comme je suis, autrefois amoureux.
# Quinet, Œuvres complètes/Napoléon/Adieu
## IV adieu.

Adieu, mon fils Napoléon. Le vaisseau part ; le vent est bon.
Que la Madone vous bénisse ! Et que son fils vous soit propice ! Quand vous errez, sans savoir où, Portez cette amulette au cou. Elle fait rebrousser les balles Et trembler l’airain des cymbales.
Adieu, mon Nap ; adieu, mon fils. Souvenez-vous de mes avis. Court est le jour, long le voyage ; Le chemin lent, et prompt l’orage. Sous votre toit vivez de peu. Dans votre nuit comptez sur Dieu. Allez ! Tout petit que vous êtes, Son œil vous suit dans les tempêtes.
Mon testament sera pour vous. À vos sœurs cherchez des époux, Quand je serai morte en ma tombe ; Soutenez notre nom qui tombe. S’ils se perdent dans le chemin, Menez vos frères par la main. Vous êtes d’eux tous, à votre âge, Le plus petit, et le plus sage.
— Adieu, ma mère ; adieu, mes sœurs. On lève l’ancre. Point de pleurs ; Déjà l’aube attend son étoile ; Déjà l’orage enfle ma voile. Sous mon poids la barque gémit ; Comme un coursier la mer frémit ; Les vents couronnent, dans la brume, Au loin, des fantômes d’écume.
Sur le rocher, attendez-moi, Où se brisent les mâts du roi, Quand au front des cimes chenues Éclate la voûte des nues ; Avant le jour, au fond des bois, Quand la foudre roule sa voix ; Dans la nuit, au bord de la grève Où va passer le vent du glaive.
Je reviendrai pour vous revoir ; Puis, au foyer, pâles, le soir, Vous entendrez mes aventures. Vos pleurs guériront mes blessures. La même terre aura nos os ; Nos berceaux seront nos tombeaux. Adieu ! Je me ris du naufrage, Fuyez, mes sœurs ! voici l’orage.
Que voit-on là-bas loin du bord ? Est-ce un goëland qui bat de l’aile ? Est-ce une orfraie, une hirondelle ? C’est un vaisseau qui sort du port.
# Quiberon

* Quiberonpoème de Victor Hugo (1821)« Par ses propres fureurs le Maudit se dévoile ; »

## Éditions

Édition en français :
* Quiberon (1912, publié dans Odes et Ballades)
# Qui sera roi ? (Desbordes-Valmore)
### QUI SERA ROI?

Armé du fouet vengeur, le Christ, en sa justice, A chassé devant lui les vendeurs couronnés, Et, brisant le veau d’or gorgé du sacrifice, Il souffle sa colère aux peuples prosternés.  Que votre voix profonde  S’appelle et se réponde ! Debout, peuples du Christ, relevés sous sa loi ! Un jour, tout sera libre et Dieu seul sera roi !
Dieu créa l’univers, Christ a fait l’Evangile ; C’est la charte du ciel et de l’humanité. Soldats dont les drapeaux flottent de ville en ville, Pauvres enfants, bourreaux de la maternité,
Que votre voix profonde  S’appelle et se réponde ! Chantez, soldats du Christ, ralliés sous sa loi ! Un jour, tout sera libre et Dieu seul sera roi !
France, par tes enfants grâces te soient rendues ! Leurs berceaux dormiront ombragés d’oliviers ; La faim ne fera plus de mères éperdues Sous les débris croulants de tes humbles foyers.  La prière profonde  Monte au Sauveur du monde, Et la femme chrétienne a tant prié pour toi, Qu’un jour, tout sera libre et Dieu seul sera roi !
Lève-toi, sœur lointaine, Irlande agenouillée ! Le ciel a pris parti pour tes longues douleurs. Ta tête qui fléchit, pâle et de sang mouillée, Reprendra sa beauté sous d’immortelles fleurs.  Ta misère profonde  A fait pleurer le monde, Mais le maître du monde a dit aussi pour toi : « Un jour, tout sera libre et Dieu seul sera roi ! »
Et toi, spectre adoré ! spectre errant et sublime, Echappé tout sanglant et meurtri de tes fers, Quand tu laissas tes morts et ta dépouille au crime, Pologne ! à ton exil Christ ouvrit l’univers.  Ta tristesse profonde  Est le remords du monde ; Pardonne, ô fils du Christ, éclairé dans sa loi ! Un jour, tout sera libre et Dieu seul sera roi !
Liberté ! sur la terre ouvre ton aile immense. Avec les fruits vivants, les fruits délicieux
De ton règne attendu dont l’éclat recommence, Liberté, ne va plus t’en retourner aux cieux !  Ta lumière féconde  Est le foyer du monde ; Ainsi nous l’ont crié ceux qui mouraient pour toi : Un jour, tout sera libre et Dieu seul sera roi !
# Recueil des lettres missives de Henri IV/1578/23 septembre ― À Forget

| ◄ | précédente | Henri IV Lettres missives 1578 | suivante | ► |
Orig. – Arch. de la famille Forget de Fresne. Communication de M. le chevalier Artaud de Montor, membre de l’Académie des inscriptions et belles-lettres, allié de la famille Forget.
À FORGET,
Forget, Il a pleu au Roy mon seigneur m’accorder que la compagnye de ma nouvelle garde sera entretenue, payée et assignée sur le taillon de Guyenne, en mesme solde, estat et appoinctement durant le temps et terme de six années, sans que la dicte compagnie nouvelle soit comprise soubs ma compagnie de gens d’armes. Et par ce que je m’asseure de vostre bonne volonté envers moy, je vous prie solliciter tous messieurs du conseil d’Estat, à ce que la volonté de Sa Majesté soit effectuée, et faire en sorte qu’il soit commandé au tresorier de l’extraordinaire des guerres, de bailler, par chacun an, bonnes et valables assignations. Ce que m’asseurant que vous ferés soigneusement, je prieray Dieu vous tenir, Forget, en sa saincte et digne garde. De Nerac, ce xxiije de septembre 1578.
# Recueil des lettres missives de Henri IV/1578/25 mars ― À mon cousin monsieur le mareschal de Dampville

| ◄ | précédente | Henri IV Lettres missives 1578 | suivante | ► |
Orig. – B. R. Fonds Béthune, Ms. 8836, fol. 78 recto.
Mon Cousin, J’aurois esté adverty par les consuls de Milhau, que ung de mes officiers en ma viscomté de Creyssel, nommé mons$^r$ Guerin, habitant de leur ville, en revenant du lieu de Cornus deppendant de ma dicte vicomté, de faire et administrer justice à mes subjects, certains, appelez Talayssac, Gondon et Fabri, et aultres leurs complices, se seroient saisis de sa personne et de son clerc, et menés prisonniers au lieu de Sainct Baulysi de Lyrondel, estant dans nostre gouvernement, appartenant toutes fois à ung gentilhomme catholique du vostre, appelé de Sainct-Guirauld ; me faisant les dicts consuls et aultres du pays de Rouergue, tant d’une que d’aultre religion, grand’querimonie du peu de volonté que ceulx de vostre dict gouvernement ont à la manutention de l’edict de pacification du Roy mon seigneur. De quoy je suis bien marry, tant pour le peu de respect qu’on a à mes officiers, que pour le grand desir, que j’ay que ce pauvre Royaume se puisse remettre en quelque reconciliation les ungs entre les aultres. Et d’aultant que je m’asseure de vostre bonne volonté, et que ne vouldriés permectre que mes dicts officiers fussent destenus prisonniers, travaillés ne molestez en faisant le debvoir de leur charge, je vous ay bien voulu faire ceste-cy, pour vous prier de commander au dict de Sainct Guirauld et preneurs, que le dict Guerin et son clerc soient mis en pleine liberté, afin qu’ils me fassent service et administrent justice à mes dicts subjects, et donner ordre au reste, selon vostre prudence, que ces actes ne se fassent plus en vos quartiers, et tenir la main à l’entretenement du dict edict, comme je m’asseure que ferés. A tant je prieray Dieu vous donner,
Mon Cousin, en parfaite santé, longue vie. De Pamyers, ce xxve mars 1578.
* ↑ Petit bourg de l’ancien Rouergue, près de Milhau, département de l’Aveyron.
* ↑ Aujourd’hui chef-lieu de canton du département de l’Aveyron (Rouergue).
* ↑ Saint-Baulize-de-l’Hirondel en Rouergue, aujourd’hui département de l’Aveyron.
* ↑ Arnaud de Lauzières, seigneur de Saint-Guiraud, de Saint-Beaulize, etc. fils d’Arnoud de Lauzières et de Hélix Comtesse.
# Recueil des lettres missives de Henri IV/1578/3 juillet ― Au capitaine Montesquieu

| ◄ | précédente | Henri IV Lettres missives 1578 | suivante | ► |
Orig. – Anciennes archives de la maison de Montesquiou. Copie transmise par M. le comte de Castellane, à Toulouse.
Capitaine Montesquieu, Pour l’asseurance que j’ay de la continuacion de vostre bonne affection à tout ce qui touche au service de Dieu et le bien des Eglises et à moy particulierement, j’ay bien voulu vous faire la presente pour vous dire le contentement que j’ay de vous et l’estime en quoy je vous tiens, que je seray tousjours bien ayse de vous faire paroistre par tous bons effects, partout où l’occasion se presentera ; ainsi que le capitaine Durand, present porteur, vous pourra faire entendre de ma part. Lequel je vous prie croire, et Nostre Seigneur vous tenir, Capitaine Montesquieu, en sa saincte et digne garde. De Montaulban, le troisième juillet 1578.
# Recueil des lettres missives de Henri IV/1578/6 août ― Au roy catholique

| ◄ | précédente | Henri IV Lettres missives 1578 | suivante | ► |
Orig. autographe. – Arch. du royaume, section historique. Arch. de Simancas, B. 45, p. 93.
Monsieur, Ayant esté nagueres adverty et confirmé en l’asseurance de la bonne volonté qu’il vous plaist me porter, je n’ay voulu faillir de vous en remercyer tres humblement, et sous ceste confiance et avec l’occasion du voyage que le viconte de Chaus, present porteur, va maintenant faire par delà, luy commander de vous visiter et baiser tres humblement les mains de ma part, et vous supplier de luy vouloir permettre de tirer et faire passer dix chevaux d’Espaigne pour mon service, ensemble de vouloir croire de ce qu’il vous dira comme moy-mesmes qui, sur ce, supplieray Nostre Seigneur vous donner,
Monsieur, en trés parfaite santé trés bonne et trés heureuse vie. De Montauban, le vje d’aoust.
# Recueil des lettres missives de Henri IV/1578/23 octobre ― À monsieur de Scorbiac

| ◄ | précédente | Henri IV Lettres missives 1578 | suivante | ► |
Orig. – Arch. de M. le baron de Scorbiac, à Montauban. Copie transmise par M. Gustave de Clausade, correspondant du ministère de l’Instruction publique.
À MONS$^R$ DE SCORBIAC,
Mons$^r$ de Scorbiac, Je vous remercie des bons advis et recordz que m’avés donnez, tant par vostre lettre que par le s$^r$ de Blaise, present porteur, lesquels m’ont esté si agreables, que je vous prie de continuer selon les occurrences et occasions qui se presenteront, et vous puis asseurer qu’il n’y a rien qui m’ayt encores sy aveuglé, que je ne cognoisse le but où tendent ceulx à qui nous avons affaire, et qu’il n’y a apparence ne occasion de croire qu’ils ayent changé de volonté ne de desseing. On a fort insisté à venir à une conference pour l’execution de l’edict, ou que j’eusse à desclarer si je ne fesois doubtes de ladicte execution. Voyant que je ne pouvois justement rejecter telle ouverture, je l’ay accordée, et neantmoins j’ay faict entendre par mons$^r$ de Turenne à la Royne, que je ne pouvois rien presenter sans l’advis et consentement des Esglises qui y ont interest, n’estant raisonable que je dispose de ce qui n’est mien, ne que je vuide un differend sans que les parties soient ouyes. C’est maintenant aux Esglises à adviser ce qui les peut servir ou nuire à ce qui faut pour leur bonne seurté..... et conservation, ou à ce qui advance leur ruine, et de donner ordre à faire dresser remonstrances, requestes, plainctes et protestations, envoyer desputez garnis de pouvoirs suffisans et limitez, pour faire entendre en ladicte conference ce qui sera trouvé se pouvoir et devoir faire, et pourveoir à ce que les choses se fassent par un commun accord et general consentement. Je les prie cependant de prier Dieu pour moy, à ce qu’il me fortifie de constance et de prudence, pour pouvoir me garder tant des efforts que des artifices et politiques de ceulx qui espient la ruine des Esglises. Et de vostre part vous pouvés vous asseurer de tous bons et certains effects de ma bonne volonté : sur ce, priant Dieu vous tenir en sa saincte et digne garde. D’Agen, le xxiije d’octobre 1578.